Na sajtu mađarske aviokompanije Wizz air od janura 2019. godine više se ne mogu kupiti karte za Malme sa niškog Aerodroma "Konstantin Veliki", a ova kompanija je potvrdila za B92 da sledeće godine ukida linija Niš - Malme.

Putnici koji su planirali da koriste usluge ove kompanije na liniji Niš - Malme već nekoliko dana ukazuju da nemogućnost kupovine karata od Nove godine, a i sami su sumnjali da će linija biti ukinuta.

Ne znam da li ste primetili ali na sajtu Wizz air-a tokom prvog kvartala se gase skoro svi letovi iz Niša. Perfidno i iskusno... - napisao je jedan čitalac.

Na sajtu je moguće bukirati karte do 7. januara; foto: printscreenKako je u toj kompaniji potvrđeno, linija od Niša do švedskog grada biće ukinuta 7. januara 2019. godine, a putnicima pogođenim ovim izmenama se nudi neka alternativna linija, celokupan povraćaj cene karte ili povraćaj od 120 odsto u vidu kredita za rezervacije karata.

Kao što je uobičajena praksa u vaduhopolovnoj industriji, Wizz air stalno prati učinak svojih avio-linija kako bi najpopularnije destinacije bile dostupne po najnižim cenama karata. Blagovremeno ćemo objaviti sve novosti vezane za moguće nove linije - navode iz Wizz air.

Na mogućnost ovakve odluke mađarskog prevoznika još juče je ukazao direktor RRA "Jug" Bojan Avramović uz komentar "bravo, majstori".

Podsetimo, prvi avion za Malme sa aerodroma "Konstantin Veliki" poleteo je juna 2015. godine. Inače, ova niskotarfina kompanija trenutno iz Niša leti ka Bazelu, Dortmundu, Malmeu i Memingenu, a liniju ka Ajndhovenu su zatvorili. Najavili su za novembar pokretanje linije Niš - Beč.

Niška vazdušna luka je nedavno postala vlasništvo države i pored negodovanja jednog dela Nišlija i brojnih protesta protiv poklanjanja aerodroma.